Здравейте,


Имам следния казус. Ще закупувам имот в новопостороена сграда (от частно лице се купува имотът).  

Сградатата попада 1-3 категория, със статут “Апартаментен хотел с магазини и подземенен паркинг”.  

Има и документ “Разрешение за ползване”.  

Сградата както се досещате е жилищна (дори е населена), но за да се строят повече етажи (и заради други изисквания) се строи с този статут.


Въпросът ми е дали след придобиване ще имам проблем с адресната регистрация (подобно на ателиетата) и дали данъците са по-различни?  

Адвокатите при брокера твърдят, че няма да има проблем, тъй като все сградата си има жилищен статут, но все пак не мога да им се доверя на 100%.


Поздрави,  

Георги




Разрешение за ползване и адресна регистрация
============================================

 

Здравейте, Георги,


съветът ми е да се консултирате с адвокат, който да прегледа всички документи, вкл. документи за собственост, скица, кадастрална схема, разрешение за ползване и пр. Необходимо е да се установи статутът на въпросния имот, който ще закупувате, дали е жилище, ателие, офис, апартамент и др., както и да се установи класификацията на апартаментния хотел.


Поздрави,  

адв. Николина Митова  

0898 303092




Здравейте Николина,


Благодаря ви за съвета.  

Ами в нотариалния акт си пише, че сградата е класифицирана като апартаментен хотелски комплекс, а за самия имот си пише “апартамент”.  

Има разрешение за ползване, а не удоствоверение за въвеждане в експлоатация, тъй като сградата е 1-3 категория. В общината твърдят, че щом го има този документ (класифициран като акт 16) не би трябвало да има проблеми с адресната регистрация.  

Общо взето изглежда хората или не са се сблъсквали с подобно нещо или не са компетентни по въпроса.  

Ще продължавам да търся адвокат, който има подобен опит.


Поздрави




Здравейте, Георги,


следва да се прегледат приложимите документи, тъй като има противоречива съдебна практика. В едни съдебни решения се приема, че не се касае за жилищна сграда с всички произтичащи последици от това – невъзможност за адресна регистрация, неприлагане на 50 % отстъпка от данъка за основно жилище и пр. В други съдебни решения се приема, че апартаментен хотел е жилищна сграда с код по класификацията на сградите 170 .


